หุ้นไทยปิดตลาดเช้า1,044.55จุด
หุ้นไทยเปิดตลาดวันแรกของสัปดาห์สดใส แตะเกือบ1,050จุด นักวิเคราะห์คาดดัชนีผันผวนระยะสั้นก่อนเข้าสู่ช่วงปรับฐาน
8 พ.ย. 2553

หุ้นไทยเปิดตลาดวันแรกของสัปดาห์สดใส แตะเกือบ1,050จุด นักวิเคราะห์คาดดัชนีผันผวนระยะสั้นก่อนเข้าสู่ช่วงปรับฐาน
ดัชนีตลาดหลักทรัพย์แห่งประเทศไทยเปิดตลาดวันแรกของสัปดาห์อย่างสดใส กระโดดขึ้นไปจนเกือบแตะ 1,050 จุด โดยขึ้นไปสูงสุดอยู่ที่ระดับ 1,048.96 จุด แต่แล้วก็ดิ่งลงมาจนถึง 1,036.49 จุด ก่อนจะไต่ระดับขึ้นมายืนในแดนบวกได้ จนกระทั่งปิดตลาดที่ 1,044.55 จุด เพิ่มขึ้น 4.10 จุด มูลค่าซื้อขาย 22,986.07 ล้านบาท
นักวิเคราะห์ บริษัทหลักทรัพย์ (บล.) ฟินันเซีย ไซรัส ระบุว่า ในระยะสั้นดัชนีตลาดหลักทรัพย์จะผันผวนในระยะสั้น หลังจากที่ดัชนีปรับเพิ่มขึ้นอย่างรวดเร็มเมื่อสัปดาห์ที่ผ่านมา และอาจะเข้าสู่ช่วงการปรับฐาน โดยเฉพาะหุ้นขนาดใหญ่ 
"อย่างไรก็ตามหลังจากตลาดปรับพักตัวลง เรายังคาดว่า เม็ดเงินจากต่างประเทศ และจากกองทุน RTF และ LTF จะเข้ามาพยุงตลาดให้ดีดกลับได้อีกครั้ง จึงเป็นโอกาสเข้าทยอยซื้อเมื่อราคาอ่อนตัว" บล.ฟินันเซีย ไซรัส แนะนำ